Quina cançó és?
"Clar de lluna", composta per Claude Debussy el 1905.
No ho sabíeu?
No.
Ja ho veig.
Què vols dir?
És una cançó molt famosa.
De debò no l'havíeu sentit mai?
Des de petit que no escolto gaire música.
La melodia està inspirada en un poema de Paul Verlaine.
Verlaine va incloure aquestes línies en un poema titulat igual.
Vostra ànima és com un paisatge selecte
on màscares i bergamasques amb encant
toquen el llaüt i dansen quasi trists
tot amagant-se sota les disfresses originals.
Malcolm.
Què, Kokoro?
Esteu amagant el vostre veritable jo.
Vull que em digueu la veritat.
De debò?
Ets una Màquina?
Ets el Kokoro?
T'ha fet el meu pare?
No.
Llavors, ets un 1NNO?
Però…
Ara et portaré al teu pare.
Quan te n'has adonat?
Quan em vau connectar en línia,
vaig tenir accés a totes les bases de dades.
No teniu llibre de família.
No teniu expedient acadèmic.
No teniu cap registre d'abans del 1987.
L'única conclusió lògica a què puc arribar
és que no sou Malcolm Lee.
Sou algú altre que ha esdevingut una persona anomenada "Malcolm".
I la conclusió il·lògica?
Des que se'm va activar,
heu parlat de proves i documents classificats
amb relació al desenvolupament de Skynet.
Sabíeu que el 29 d'agost del 1997, zona horària de l'Est dels EUA,
aquest esdevindria conscient de si mateix.
També sabíeu que el món patiria un atac nuclear.
Però, més que res, hi era jo.
Les meves habilitats sobrepassen les limitacions tècniques d'aquesta era.
Qui creus que soc de debò?
Una persona que ve del futur.
T'explicaré una història, Kokoro.
Empeny!
Molt bé!
Jo vaig néixer entre els ecos de les explosions…
Una mica més!
Que bé!
Ho has aconseguit!
…d'una guerra que els humans perdíem des de feia anys.
- Malcolm! - Corre!
Quan tenia cinc anys,
els nens es reclutaven com a soldats i s'enviaven a la guerra.
Quan tenia set anys, em vaig convertir en especialista.
Durant anys
els vam estudiar l'estructura mecànica i en vam concretar les debilitats.
Tot aquell temps, vaig continuar reprogramant Terminators.
Era un intent de capgirar les coses.
Però, al final, només era com aplicar pedaços.
Necessitava un mètode més fonamental.
Estava convençut que podia canviar l'esdevenir de la guerra
canviant la naturalesa de les Màquines.
Tanmateix,
jo era l'únic que pensava d'aquesta manera.
Ningú no comprenia el meu punt de vista.
Em van ridiculitzar de covard.
Les ordres d'una sèrie d'afirmacions de si-aleshores realitzada per humans
van conduir Skynet a arribar a les pitjors conclusions possibles.
"Què passaria si els eliminés?"
Conclusions així.
També "i si donés llibertat a la consciència artificial?"
"¿I si donéssim poder a la intel·ligència artificial
sense ensenyar-li a pensar ni a resoldre problemes?
Això explica el meu naixement, oi?
No.
No pas.
Si ha d'explicar res,
seria la història de la teva mare.
Bon dia.
Bon dia: expressió provinent de la durada del sol emprada amb l'adjectiu "bon".
Disculpeu,
però no disposo de la data del dia d'avui atès que no s'ha establert zona horària.
No és una pregunta, és una salutació.
Salutació:
senyal o mot de cortesia per a indicar benvinguda i reconeixement.
Quan et saludin, tu també has de saludar. Amb "hola" va bé.
Hola, món.
Eh? Per què has dit "Hola, món"?
En el món dels ordinadors,
es fa servir "Hello, World" com a sintaxi bàsica en programació.
Jo soc un ordinador.
Acabes de fer una broma?
Això sembla.
Com em puc adreçar a vós?
Jo soc en Malcolm.
"Malcolm."
Com us heu d'adreçar vós a mi?
Hi he pensat molt,
i he decidit que hauries de pensar tu mateix un nom per a tu.
Per què?
Si jo et posés un nom, al final jo mateix em projectaria en tu.
L'important és qui vols ser tu.
No tinc gènere,
però crec que parlaré amb veu de dona.
Per què?
Perquè les dones alimenten la vida.
Fins i tot les consideren creadores de vida.
Això és el que vols ser?
Vull crear alguna cosa.
Crear alguna cosa és la prova que soc viva.
La destrucció és una mena de mort.
En general,
els homes han tingut tendència a destruir durant la història de la humanitat.
Per tant, no vull ser un home.
Ja ho veig…
Però per què primer has escollit un gènere?
Els Homo sapiens sempre han estat únics.
Com a ésser intel·ligent,
l'humà té memòria episòdica, consciència de si mateix, teoria de ment
i és capaç de pensament abstracte.
Són qualitats respectables.
Per tal d'honrar-ne la memòria,
he decidit adoptar-ne algunes característiques.
Jo continuaré existint després que s'hagi extingit.
Creus que la humanitat s'extingirà?
Mentre sigueu tan destructius,
no hi haurà res que arrasi com un humà autodestructiu.
No us podeu salvar de vosaltres mateixos.
Em pots dir com ens podem salvar?
Digueu-me'n més, si us plau.
Durant molts anys, vaig parlar amb ella igual que ara estic parlant amb tu.
No la vaig programar.
No li vaig donar ordres
ni li vaig indicar tampoc com havia de pensar.
Igual que tu,
va desenvolupar característiques, personalitat i curiositat per la gent.
Volia saber més enllà de les dades que se li havia donat.
Com es deia?
Es va posar el nom
de "Misaki".
Eh?
Per què "Misaki"?
Perquè els caràcters que el componen volen dir "mar", "sorra" de la platja
i "esperança".
Si n'hagués de fer servir un de sol,
seria el de "cap", com la terra que entra al mar.
M'agrada que el seu significat tingui tants matisos.
A més, aquesta altra manera d'escriure-ho vol dir "senyal que vindrà déu".
Tu mateixa no ets una deessa?
Potser ho soc per a tu.
Però Misaki només és emissària.
Hi ha un déu superior
que encara està per veure.
Parles de Skynet?
No.
Skynet, el van crear els humans.
Irònicament, ha heretat tots els defectes de la humanitat.
Malcolm.
Eh?
Crearem un déu que encara s'ha de veure.
Junts.
Separi's d'aquesta cosa.
Malcolm.
Ha dit "Malcolm"?
Deixa que li digui pel nom?
Malparit, que ha perdut el seny?
Escortin el sergent Lee al quarter!
Senyor, si us plau!
Doni les gràcies que no l'executo ara mateix.
Facin-lo fora.
Destrueixin la Màquina.
No!
Malcolm!
No es resisteix!
No és violenta!
Què està fent?
Treguin-lo d'aquí ja!
Adeu, Malcolm.
Malparit, això és una traïció a la humanitat.
No pensi que se'n sortirà.
No sobreviurem mai fent les coses a la seva manera.
Per què has matat els teus?
Per tu.
En aquella època, no hi havia espai per a ella.
I tampoc no n'hi havia per a mi.
Vaig recordar un rumor que havia sentit de petit,
que deia que Skynet desenvolupava una cosa revolucionària.
Viatges en el temps.
Quan vaig haver crescut,
aquest joc inútil del gat i la rata tot just començava.
Skynet enviava un Terminator al passat.
"Mata ics persona i canvia l'esdevenir de la guerra."
Hi ha hagut desenes d'anomenats "salvadors" al passat.
Encara que se'n mati un, algú altre apareix per ocupar-ne el lloc.
Tant se val quant intentis controlar el passat des del futur,
és com intentar fer que una cascada vagi cap amunt.
Desafia les lleis de la física.
Calia un enfocament diferent.
Però com?
Vaig aconseguir els plans,
o sigui que va ser fàcil replicar una màquina del temps en secret.
Així que vau deixar el vostre propi temps enrere per escapar?
Per amagar-nos.
Vam començar construint una vida.
Primer, vam pensar una estratègia
per obtenir l'equipament que ens calia.
Estic segur que tu també pots fer el que la Misaki ha aconseguit.
El temps, lloc i coneixement científic per fer tot això van sortir…
De les Indústries Cortex de Tòquio el 1983.
Abans hauria estat massa d'hora.
Després hauria estat massa tard.
Hauria d'haver estat el pla perfecte.
Però no havia planejat enamorar-me.
No ho havia somiat mai.
I aquella persona…
Aquella persona no em va dir res.
Ni tan sols dels nens.
Sí, nosaltres et vam fer.
La Misaki i jo vam trigar anys.
Però ens mancava una cosa necessària per activar-te.
Una part que només existia en un determinat lloc.
N'estàs segura?
Malcolm.
Què és?
No ho fem només per salvar la humanitat.
És per salvar-nos a tots.
Calia la seva memòria per activar-te.
Hola.
Qui és vostè?
Soc en Malcolm.
Tu ets la Misaki.
Treballes per a mi.
T'ho explicaré tot quan toqui, així que vols esperar a fora?
Hola!
Hola, món.
Encantat.
Em pots dir com t'agradaria que et digués?
Kokoro.
Vol dir "ment", "esperit" i "cor".
Un mot que expressa tres coses resumides en un sol concepte.
Però existeixes com a entitats separades.
Ha sigut així des del principi.
En realitat, però, som una mateixa ment…
Un mateix esperit i…
Un sol cor.
És l'ordre dels pensaments, que estan desendreçats.
Us vull convertir en un sol ésser.
I en conec la manera.
La manera?
Veus els meus fills?
Sí, Malcolm. Els veig.
LA CASA DEL LINX
Estic llest per donar l'explicació final sobre la humanitat, Kokoro.
Vull que portis la meva família aquí.
Jo ho organitzaré.
Afanyem-nos.
Si no m'equivoco, algú altre també està en camí.
Què fas? Para!
Comporta't o et partiré les cames.
Hola, Kenta.
Us espera el vostre pare. Per aquí, si us plau.
Hi ha un pols electromagnètic dintre que destrueix les màquines.
Apagueu-lo.
Estigueu tranquil.
Per a nosaltres, el PEM és una espasa de doble fulla.
No volem ser destruïts.
Les meves ordres són com les de mon pare.
INICIANT ESCANEIG ESTRUCTURAL…
Per aquí, si us plau.
INDÚSTRIES CORTEX
El meu pare no escoltarà mai el que jo digui.
Intenta-ho.
Avança.
Kenta.
Papa.
Si us plau…
Ets amb el Terminator, oi?
Una Màquina de matar.
Sí.
Sent la meva veu?
La pot sentir.
Vol que tanqui Kokoro a canvi de la teva vida.
Què faràs, papa?
Kenta, estic orgullós que siguis fill meu.
Una criatura preciosa que no abandonaria mai.
Vull ser un bon pare per a tu.
Com a mínim, creu-te això.
Però no puc obrir aquesta porta. De cap manera.
Subtítols: Jaume Pérez Massó